CELEX: 31982R3439
Language: el
Date: 1982-12-14 00:00:00
Title: Κανονισμός (EOK) αριθ. 3439/82 τού Συμβουλίου τής 14ης Δεκεμβρίου 1982 περί τροποποιήσεως τού κανονισμού (EOK) αριθ. 974/71 περί ορισμένων μέτρων συγκυριακής πολιτικής πού πρέπει νά ληφθούν στό γεωργικό τομέα σάν συνέπεια τής προσωρινής διευρύνσεως τών περιθωρίων διακυμάνσεως τών νομισμάτων ορισμένων Κρατών μελών

Avis juridique important

|

31982R3439

Κανονισμός (EOK) αριθ. 3439/82 τού Συμβουλίου τής 14ης Δεκεμβρίου 1982 περί τροποποιήσεως τού κανονισμού (EOK) αριθ. 974/71 περί ορισμένων μέτρων συγκυριακής πολιτικής πού πρέπει νά ληφθούν στό γεωργικό τομέα σάν συνέπεια τής προσωρινής διευρύνσεως τών περιθωρίων διακυμάνσεως τών νομισμάτων ορισμένων Κρατών μελών  

Επίσημη Εφημερίδα αριθ. L 362 της 23/12/1982 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 3439/82 ΤΟΥ ΣΥΜΒΟΥΛΙΟΥ  της 14ης Δεκεμβρίου 1982  περί τροποποιήσεως του κανονισμού (ΕΟΚ) αριθ. 974/71 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι οι εργασίες σχετικά με την πρόταση κανονισμού του Συμβουλίου για τα νομισματικά εξισωτικά ποσά, που επέβαλε η Επιτροπή στις 20 Φεβρουαρίου 1980 και τροποποίησε στις 30 Ιανουαρίου 1981 μετά από την προσχώρηση της Ελλάδας, δεν έχουν ακόμα ολοκληρωθεί· ότι, εν αναμονή, πρέπει όμως να προσαρμοστεί, για μια ορισμένη διάρκεια, η ισχύουσα ρύθμιση στις σημερινές συνθήκες·  ότι το άρθρο 2 παράγραφος 4 του κανονισμού (ΕΟΚ) αριθ. 974/71 (2), όπως τροποποιήθηκε τελευταία από τον κανονισμό (ΕΟΚ) αριθ. 987/79 (3), προβλέπει ότι το νομισματικό εξισωτικό ποσό που θα εφαρμοστεί στον τομέα του οίνου από τα Κράτη μέλη με υποτιμημένο νόμισμα είναι εκείνο του εν λόγω Κρατους μέλους για το αναφερόμενο οίνο, μειωμένο κατά το πιο χαμηλό νομισματικό εξισωτικό ποσό Κράτους μέλους με υποτιμημένο νόμισμα για τον ίδιο οίνο·  ότι ο κανόνας αυτός αποδεικνύεται απρόσφορος εφόσον Κράτος μέλος που είναι παραγωγός δεν εφαρμόζει τα αρνητικά νομισματικά εξισωτικά ποσά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στην παράγραφο 4 του άρθρου 2 του κανονισμού (ΕΟΚ) αριθ. 974/71 προστίθεται το ακόλουθο εδάφιο:  «Το παρόν εδάφιο δεν εφαρμόζεται εφόσον Κράτος μέλος που είναι παραγωγός δεν εφαρμόζει αρνητικά νομισματικά εξισωτικά ποσά.»  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται κατά τον μήνα Ιανουάριο του 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Δεκεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. C 234 της 15. 9. 1981, σ. 90.  (2) ΕΕ αριθ. L 106 της 12. 5. 1971, σ. 1.  (3) ΕΕ αριθ. L 123 της 19. 5. 1979, σ. 9.